CELEX: 32015R1576
Language: sl
Date: 2015-07-06 00:00:00
Title: Delegirana uredba Komisije (EU) 2015/1576 z dne 6. julija 2015 o spremembi Uredbe (ES) št. 606/2009 glede nekaterih enoloških postopkov in Uredbe (ES) št. 436/2009 glede vpisa teh postopkov v evidence, ki se vodijo v vinskem sektorju

23.9.2015   
            
            
               SL
            
            
               Uradni list Evropske unije
            
            
               L 246/1
            
         DELEGIRANA UREDBA KOMISIJE (EU) 2015/1576
   z dne 6. julija 2015
   o spremembi Uredbe (ES) št. 606/2009 glede nekaterih enoloških postopkov in Uredbe (ES) št. 436/2009 glede vpisa teh postopkov v evidence, ki se vodijo v vinskem sektorju
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 75(2) in člena 75(3)(g) ter člena 147(3)(e) Uredbe,
   ob upoštevanju naslednjega:
   
               (1)
            
            
               V skladu s členom 3 Uredbe Komisije (ES) št. 606/2009 (2) so dovoljeni enološki postopki določeni v Prilogi I A k navedeni uredbi. Mednarodna organizacija za trto in vino (OIV) je sprejela resolucije, s katerimi se dovoljujejo trije novi enološki postopki. Da bi upoštevali tehnični napredek in proizvajalcem Unije zagotovili enake možnosti, kot jih imajo proizvajalci tretjih držav, bi bilo treba na podlagi pogojev uporabe, ki jih je določil OIV, v Uniji dovoliti navedene nove enološke postopke.
            
         
               (2)
            
            
               Nekateri enološki postopki so še zlasti izpostavljeni tveganju zlorabe ter morajo biti navedeni v evidencah v skladu s členom 41 Uredbe Komisije (ES) št. 436/2009 (3). Zato bi bilo treba zadevne tri nove enološke postopke, tj. obdelavo vin z membransko tehnologijo skupaj z aktivnim ogljem, uporabo kopolimerov polivinilimidazola-polivinilpirolidona in uporabo srebrovega klorida, pri čemer sta zadnji dve snovi tehnološka pripomočka, vpisati v evidence.
            
         
               (3)
            
            
               Zato bi bilo treba uredbi (ES) št. 606/2009 in (ES) št. 436/2009 ustrezno spremeniti –
            
         SPREJELA NASLEDNJO UREDBO:
   Člen 1
   Sprememba Uredbe (ES) št. 606/2009
   Priloga I A k Uredbi (ES) št. 606/2009 se spremeni v skladu s Prilogo k tej uredbi.
   Člen 2
   Sprememba Uredbe (ES) št. 436/2009
   V prvi pododstavek člena 41(1) Uredbe (ES) št. 436/2009 se dodajo naslednje točke:
   
               „(x)
            
            
               obdelava z membransko tehnologijo skupaj z aktivnim ogljem;
            
         
               (y)
            
            
               uporaba kopolimerov polivinilimidazola-polivinilpirolidona;
            
         
               (z)
            
            
               uporaba srebrovega klorida.“
            
         Člen 3
   Začetek veljavnosti
   Ta uredba začne veljati sedmi dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 6. julija 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 347, 20.12.2013, str. 671.
   
      (2)  Uredba Komisije (ES) št. 606/2009 z dne 10. julija 2009 o določitvi nekaterih podrobnih pravil za izvajanje Uredbe Sveta (ES) št. 479/2008 glede kategorij proizvodov vinske trte, enoloških postopkov in z njimi povezanih omejitev (UL L 193, 24.7.2009, str. 1).
   
      (3)  Uredba Komisije (ES) št. 436/2009 z dne 26. maja 2009 o podrobnih pravilih za uporabo Uredbe Sveta (ES) št. 479/2008 glede registra vinogradov, obveznih prijav ter zbiranja informacij za spremljanje trga, dokumentov, ki spremljajo prevoz proizvodov, in evidenc, ki se vodijo v vinskem sektorju (UL L 128, 27.5.2009, str. 15).
   
      PRILOGA
      Priloga I A k Uredbi (ES) št. 606/2009 se spremeni:
      
                  1.
               
               
                  v tabelo se dodajo naslednje vrstice 53, 54 in 55:
                  
                              1
                           
                           
                              2
                           
                           
                              3
                           
                        
                              Enološki postopek
                           
                           
                              Pogoji uporabe
                           
                           
                              Omejitve uporabe
                           
                        
                              „53
                           
                           
                              Obdelava vin z membransko tehnologijo skupaj z aktivnim ogljem za zmanjšanje presežnega 4-etilfenola in 4-etilgvajakola
                           
                           
                              Pri vinih in pod pogoji iz Dodatka 19
                           
                           
                               
                           
                        
                              54
                           
                           
                              Uporaba kopolimerov polivinilimidazola-polivinilpirolidona (PVI/PVP)
                           
                           
                              Pri moštih in vinih ter pod pogoji iz Dodatka 20
                           
                           
                              Največ do vrednosti 500 mg/l (kadar se dodaja v mošt in vino, skupni odmerek ne sme preseči 500 mg/l)
                           
                        
                              55
                           
                           
                              Uporaba srebrovega klorida
                           
                           
                              Pri vinih in pod pogoji iz Dodatka 21
                           
                           
                              Največ do vrednosti 1 g/hl, ostanek v vinu < 0,1 mg/l (srebro)“
                           
                        
            
                  2.
               
               
                  dodajo se naslednji dodatki 19, 20 in 21:„
                     Dodatek 19
                     
                        Zahteve za obdelavo vin z membransko tehnologijo skupaj z aktivnim ogljem za zmanjšanje presežnega 4-etilfenola in 4-etilgvajakola
                     
                     Namen obdelave je znižati vsebnost 4-etilfenola in 4-etilgvajakola mikrobnega izvora, ki predstavlja senzorične napake in zakrije vinske arome.
                     Zahteve:
                     
                                 1.
                              
                              
                                 Obdelava se izvaja na odgovornost enologa ali usposobljenega tehnika.
                              
                           
                                 2.
                              
                              
                                 Obdelavo je treba zabeležiti v registrih iz člena 147(2) Uredbe (EU) št. 1308/2013.
                              
                           
                                 3.
                              
                              
                                 Uporabljene membrane morajo izpolnjevati zahteve iz uredb (ES) št. 1935/2004 in (EU) št. 10/2011 ter nacionalne določbe, sprejete za njuno izvajanje. Izpolnjevati morajo zahteve iz mednarodnega enološkega kodeksa, ki ga je objavil OIV.
                              
                           
                  
                     Dodatek 20
                     
                        Zahteve za kopolimere polivinilimidazola-polivinilpirolidona (PVI/PVP)
                     
                     Namen uporabe PVI/PVP je preprečiti napake, ki so posledica previsokih vsebnosti kovin, in zmanjšati neželene visoke koncentracije kovin.
                     Zahteve:
                     
                                 1.
                              
                              
                                 Kopolimere je treba odstraniti s filtracijo najpozneje v dveh dneh po dodajanju, ob upoštevanju previdnostnega načela.
                              
                           
                                 2.
                              
                              
                                 V primeru motnega mošta je treba kopolimere dodati ne prej kot dva dneva pred filtracijo.
                              
                           
                                 3.
                              
                              
                                 Obdelava se izvaja na odgovornost enologa ali usposobljenega tehnika.
                              
                           
                                 4.
                              
                              
                                 Obdelavo je treba zabeležiti v registrih iz člena 147(2) Uredbe (EU) št. 1308/2013.
                              
                           
                  
                     Dodatek 21
                     
                        Zahteve za srebrov klorid
                     
                     Srebrov klorid se uporablja pri obdelavi vin za odstranitev neobičajnih vonjev, povezanih z vrenjem in shranjevanjem (povzročajo jih redukcijske reakcije, za katere je značilna navzočnost vodikovega sulfida in tiolov).
                     Zahteve:
                     
                                 1.
                              
                              
                                 Obdelava se izvaja na odgovornost enologa ali usposobljenega tehnika.
                              
                           
                                 2.
                              
                              
                                 Obdelavo je treba zabeležiti v registrih iz člena 147(2) Uredbe (EU) št. 1308/2013.
                              
                           
                                 3.
                              
                              
                                 Srebrov klorid, ki se dodaja vinu, je treba nanesti na inertni nosilec, kot so Kieselguhr (diatomejska zemlja), bentonit, kaolin itd. Oborino je treba odstraniti z ustreznimi fizikalnimi postopki in obdelati v specializiranem sektorju.
                              
                           “